Eugen Kvaternik, Jure Francetić, i Mladen Lorković na mostu na Drini.
*Za istoimenog političara vidi Eugen Kvaternik*
**Eugen Dido Kvaternik** (Zagreb, Austro-Ugarska, 1910. - Rio Cuarto, Argentina, 1962.) je bio političar i ustaški dužnosnik. Nalazio se na čelu Ustaške nadzorne službe i bio nadležan za rad svih koncentracionih logora u NDH.

Rana biografija
---------------

Rođen je u Zagrebu 1910. Sin je ustaškog vođe Slavka Kvaternika. Nakon završene gimnazije počeo je studirati pravo koje nije završio. Baveći se politikom postao je blizak Hrvatskoj stranci prava. Često je odlazio u inozemstvo, gdje se upoznao s Antom Pavelićem i ostalim članovima emigrantskog vodstva ustaške organizacije.

Atentat na kralja Aleksandra
----------------------------

*Glavni članak: Marsejski atentat*
Emigrirao je 1933. nakon neuspjelog atentata na kralja Aleksandra u Zagrebu. Postao je jedan od glavnih Pavelićevih suradnika. Djelujući pod lažnim imenima (Eugen Rakovečki, Egon Kramer) radio je na ponovnoj organizaciji atentata na kralja Aleksandra Karađorđevića. Bio je zapovjednik i vođa skupine atentatora, sve do njihovog dolaska u Marseilles (Francuska), kada se povukao i preko Švicarske vratio u Italiju.

Zbog toga je dvije godine proveo u zatvoru, ali su ga talijanske vlasti odbile izručiti Francuskoj.

Po izlasku iz zatvora u proljeće 1936. talijanske ga vlasti pridružuju ostalim ustašama u internaciji na otoku Lipari. Početkom 1937. postao je zapovjednik ustaškog logora na tom otoku do njegova raspuštanja početkom travnja iste godine.

Drugi svjetski rat i NDH
------------------------

*Glavni članci: NDH i Genocid u NDH*
Ustaški stražari ubijaju zatvorenike u logoru Jasenovac.
Poverljivi izveštaj pukovnika Alemanna zapovedniku Ustaške nadzorne službe Eugenu Kvaterniku o masovnim ubistvima srpskih rudara krampom od 11. veljače 1942. godine.
U Hrvatsku se vratio tri dana nakon proglašenja NDH i postao povjerenik, a 18. travnja 1941. ravnatelj Ravnateljstva za javni red i sigurnost NDH te 4. svibnja 1941. državni tajnik u Ministarstvu unutarnjih poslova.

Nalazio se na čelu Ustaške nadzorne službe od njenog osnutka 16. kolovoza 1941. a bio je i član Poglavnikove tjelesne bojne. U njegovoj je nadležnosti bio rad svih ustaških logora u NDH i provođenje represivnih i genocidnih mjera ustaške vlasti.

U izvještaju njemačkog opunomoćenog generala u NDH Edmunda Glaisea von Horstenaua od 19. maja 1942. godine upućenom vrhovnom komandantu Wehrmachta, u kom se dotiče vojno-političke i privredne situacije na teritoriji kvislinške države, kao i organizacije ustaško-domobranskih jedinica, o Eugenu Kvaterniku navodi se sljedeće:

> Najomrznutiji čovek u celoj zemlji je komandant policije, Eugen Kvaternik, maršalov sin. On važi gotovo svuda za sadistu. Osim toga, u nemačkim krugovima se sumnja u njegovu bezuslovnu pouzdanost i prijateljstvo prema Nemcima — da li s pravom, ne može se dokazati.
> 
> 

Zbog neslaganja s Pavelićem, sredinom rujna 1942. bio je razriješen svih dužnosti. Godine 1943. otišao je živjeti u Slovačku, a zatim u Austriju i Italiju.

Emigracija i smrt
-----------------

1947. je emigrirao u Argentinu. Pisao je i objavljivao u emigrantskim krugovima.

Smrtno je stradao 1962. u prometnoj nesreći.

Izvori
------

1. 1 2 3 4 5  „EUGEN DIDO KVATERNIK (Spomen područje Jasenovac)". Arhivirano iz originala na datum 2014-03-09. Pristupljeno 2013-11-05.
2. ↑  Zbornik dokumenata i podataka o Narodnooslobodilačkom ratu naroda Jugoslavije, tom XII, knjiga 2, Dokumenti jedinica, komandi i ustanova Nemačkog rajha: 1. januar — 31. decembar 1942, Vojnoistorijski institut, Beograd, 1976, dok. 75, str. 406.

Literatura
----------

* Goldstein, Ivo (2001). *Holokaust u Zagrebu*, Zagreb: Novi Liber. ISBN 953-6045-19-2

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 73459075
* LCCN: no97042669
* ISNI: 0000 0000 4215 2943
* GND: 119425475

 |